Document ID: 32012R0473

KOMISJONI MÄÄRUS (EL) nr 473/2012,
4. juuni 2012,
millega muudetakse Euroopa Parlamendi ja nõukogu määruse (EÜ) nr 396/2005 III lisa seoses spinetoraami (XDE-175) jääkide piirnormidega teatavates toodetes või nende pinnal
(EMPs kohaldatav tekst)
EUROOPA KOMISJON,
võttes arvesse Euroopa Liidu toimimise lepingut,
võttes arvesse Euroopa Parlamendi ja nõukogu 23. veebruari 2005. aasta määrust (EÜ) nr 396/2005 taimses ja loomses toidus ja söödas või nende pinnal esinevate pestitsiidide jääkide piirnormide ja nõukogu direktiivi 91/414/EMÜ muutmise kohta, (1) eriti selle artikli 18 lõiget 4,
ning arvestades järgmist:
(1)
Spinetoraami (XDE-175) jääkide piirnormid on sätestatud määruse (EÜ) nr 396/2005 III lisa A osas.
(2)
11. mail 2012 teatas Prantsusmaa komisjonile vastavalt Euroopa Parlamendi ja nõukogu 21. oktoobri 2009. aasta määruse (EÜ) nr 1107/2009 (taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta) (2) artiklile 53, et Drosophila suzukii ootamatu puhangu tõttu andis ta ajutiselt loa kasutada toimeainet spinetoraami sisaldavaid taimekaitsevahendeid, sest sellise ettenägematu ohu vastu ei leidunud muid otstarbekaid vahendeid. Seejärel teatas Prantsusmaa teistele liikmesriikidele, komisjonile ja ametile kooskõlas määruse (EÜ) nr 396/2005 artikli 18 lõikega 4, et ta on lubanud viia oma riigi territooriumil turule kirsse, vaarikaid ja mustikaid, mis sisaldavad kohaldatavast piirnormist suuremat pestitsiidide jääki. Praegu on need jääkide piirnormid seatud võrdseks määramispiiriga määruse (EÜ) nr 396/2005 III lisas.
(3)
Prantsusmaa esitas komisjonile nõuetekohase tarbijariskide hindamise ja tegi selle alusel ajutiste piirnormide ettepaneku.
(4)
Euroopa Toiduohutusamet (edaspidi „toiduohutusamet”) hindas saadud andmeid ja avaldas arvamuse (3) ettepanekus sisalduvate ajutiste piirnormide ohutuse kohta.
(5)
Ameti arvamuse kohaselt ei põhjusta spinetoraami (XDE-175) erakorraline kasutamine tõenäoliselt kirsside, vaarikate ja mustikate puhul tarbijate jaoks olukorda, kus ületatakse toksiliste toimeainete piirnormi, ja seega ei ole karta, et ohustataks inimeste tervist.
(6)
Prantsusmaa ei esitanud andmeid järelevalve all läbiviidud välikatsete toimumise ega nende katsete kvaliteedi hindamise kohta. Amet pidi võtma oma arvamuse aluseks eelduse, et välikatsed toimusid nõuetekohaselt, ning kinnitama ajutiste piirnormide ettepaneku. Selleks et kinnitada kõnealuse eelduse paikapidavust, peaks Prantsusmaa oma hindamisaruannet võimalikult kiiresti täiendama.
(7)
Toiduohutusameti arvamust ja asjakohaseid tegureid arvesse võttes on jääkide piirnormide asjakohased muudatused kooskõlas määruse (EÜ) nr 396/2005 artikli 18 lõikega 4.
(8)
Seepärast tuleks määrust (EÜ) nr 396/2005 vastavalt muuta.
(9)
Arvestades asjaolu, et Prantsusmaa on juba andnud loa spinetoraami sisaldavate taimekaitsevahendite erakorraliseks kasutamiseks ning et on tekkinud pakiline vajadus tagada tarbijakaitse kõrge tase, on asjakohane sätestada jääkide piirnormid määruse (EÜ) nr 396/2005 artikli 45 lõikes 5 osutatud menetlust kasutades.
(10)
Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 396/2005 III lisa muudetakse vastavalt käesoleva määruse lisale.
Artikkel 2
Käesolev määrus jõustub järgmisel päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 4. juuni 2012

Labels: 0
3
17
6